APROBACIÓN DAS BASES REGULADORAS DAS SUBVENCIÓNS DIRIXIDAS ÁS ENTIDADES DE INICIATIVA SOCIAL NO MARCO DA PRESTACIÓN DE SERVIZOS SOCIAIS DE ATENCIÓN ESPECIALIZADA PARA O ANO 2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/01/2015)

A Xunta de Goberno desta Deputación, na súa sesión ordinaria do 19 de decembro de 2014, adoptou, entre outros, o acordo de aprobar as seguintes bases reguladoras das subvencións dirixidas ás entidades de iniciativa social no marco da prestación de servizos sociais de atención especializada para o ano 2015: En virtude da Lei 13/2008, de 3 de decembro, de servizos sociais de Galicia, na que se establece a atención especializada como un dos niveis nos que se estrutura o sistema de servizos sociais, a Deputación de Pontevedra, no marco das súas competencias, préstalles o seu apoio ás entidades de iniciativa social no ámbito dos servizos sociais especializados. Estas entidades teñen por obxecto a realización de proxectos ou actividades dentro da provincia orientadas á intervención, asistencia, integración social e laboral, prevención e promoción do benestar daqueles colectivos que, atendendo ás súas especiais circunstancias, precisan dunha maior especificación técnica e interdisciplinar na súa intervención. Tendo en conta o exposto con anterioridade e ó abeiro da Lei 38/2003, de 17 de novembro, xeral de subvencións; da Lei 30/1992, de 26 de novembro, de réxime xurídico das administracións públicas e do procedemento administrativo común; da Lei 7/1985, de 2 de abril, reguladora das bases do réxime local, e do Decreto 254/2011, de 23 de decembro, relativo ó rexistro de entidades prestadoras de servizos sociais, a Deputación de Pontevedra convoca esta liña de subvencións para darlles un maior apoio ás entidades de iniciativa social que prestan servizos sociais especializados, de acordo coas seguintes 1. Esta convocatoria pública ten por obxecto regular, por parte da Deputación, o procedemento de solicitude, réxime de concesión, xustificación e pagamento de subvencións destinadas a entidades de iniciativa social que realicen proxectos ou actividades de prestación de servizos sociais na provincia de Pontevedra, a través de intervencións que favorezan a integración social e/ou laboral dos grupos máis vulnerables ou en risco de exclusión social.2. Os proxectos ou actividades obxecto de subvención executaranse durante o período que vai do 1 de xaneiro ó 31 de decembro de 2015, no ámbito do territorio da provincia de Pontevedra.1. Poderán ser beneficiarias destas axudas as entidades de iniciativa social legalmente constituídas que acrediten a realización de actividades de servizos sociais, que teñan a súa razón social ou sede permanente na provincia de Pontevedra e que cumpran os seguintes requisitos: - A prestación dirixirase a calquera dos colectivos das distintas áreas de actuación propias dos servizos sociais; primarase a realización de programas para aqueles colectivos e persoas que, por razóns obxectivas de índole económica, de saúde ou pola concorrencia de circunstancias sociais, étnicas ou culturais, estean en risco de exclusión ou sexan vulnerables desde o punto de vista social e precisen de actuacións específicas para o acceso ó gozo dos dereitos económicos, laborais e sociais recoñecidos no ordenamento xurídico. - Os servizos serán prestados de xeito altruísta e desinteresado, sen ánimo de lucro. - As entidades de iniciativa social deberán estar legalmente constituídas e rexistradas con anterioridade á data de finalización do prazo de solicitude no rexistro único de entidades prestadoras de servizos sociais da Xunta de Galicia. - Non poderán incorrer en ningún dos casos de prohibición para recibir subvencións previstos no artigo 13 da Lei 38/2003, de 17 de novembro, xeral de subvencións. - No caso dos centros ou servizos sociais especializados será requisito imprescindible dispoñer da correspondente autorización da Xunta para a súa creación e/ou inicio de actividades antes de que finalice o prazo de solicitude. - As entidades solicitantes deberán cumprir, en todos os casos, os requisitos para obter a condición de beneficiarias esixidos no artigo 10 da Lei 9/2007, de 13 de xuño, de subvencións de Galicia. - No suposto de que se recibisen anteriormente subvencións desta Deputación non poderán existir incumprimentos das obrigas derivadas da súa concesión. - As entidades deben estar ó corrente das súas obrigas coa Deputación de Pontevedra. - O funcionamento da entidade deberá ser de carácter democrático, garantindo a participación dos usuarios. - No expediente de solicitude da subvención o interesado deberá consignar se o IVE relacionado co obxecto desta ten carácter deducible ou non, xa que en caso de que sexa susceptible de dedución non terá a consideración de gasto subvencionable. - As entidades deberán facer constar expresamente e de xeito visible, en calquera dos medios que empreguen para a difusión do proxecto ou das actividades, que estas se realizan co financiamento da Deputación, incorporando para iso o logo institucional. As normas de imaxe institucional pódense consultar a través do seguinte enderezo: comunicacion@depo. es.2. Quedan excluídas as asociacións de maiores, de mulleres, de veciños, culturais ou empresariais, entre outras, xa que teñen a súa propia convocatoria de axudas e non reúnen o perfil das bases aquí presentadas. Con todo, poderán atenderse as peticións deses colectivos cando nos seus proxectos ou actividades xustifiquen que a súa solicitude responde a situacións de índole social ou humanitaria.1. Proxectos ou actividades desenvolvidos polas entidades de iniciativa social que se identifiquen con unha ou máis das seguintes circunstancias sociais: - Apoiar axudas dirixidas a asegurar a continuidade de intervencións favorecedoras do desenvolvemento integral (físico, mental, intelectual, sensorial e social) dos diferentes colectivos. - Prover de axudas que favorezan a integración social, isto é, que proporcionen os medios e os recursos necesarios para que as persoas participen con normalidade na comunidade (contorna habitual). - Atender as necesidades básicas como a adquisición de produtos de primeira necesidade, farmacéuticos e doutro tipo, ou servizos que sexan considerados como imprescindibles para o normal desenvolvemento da vida diaria, sempre que non teñan o carácter de gastos de investimento.2. Bolsas de axuda para contribuír a paliar os gastos correntes de entidades que teñen actividades con continuidade durante todo o ano. As entidades de iniciativa social poderán presentar unha única solicitude e optarán á subvención de proxectos de servizos sociais ou á bolsa de axuda. A contía prevista para esta convocatoria de subvencións, con cargo á aplicación 15/232.2313.480.02 do Orzamento xeral da Deputación para o ano 2015 ascende a catrocentos cincuenta mil (450.000,00) euros, que representa o máximo de obrigas que se pode adquirir con cargo a esta convocatoria mentres non se amplíe o crédito da aplicación.1. As subvencións concedidas para proxectos de servizos sociais poderán ter unha contía máxima de seis mil (6.000,00) euros. A determinación da contía de cada subvención será acordada pola Xunta de Goberno tras a proposta previa da Comisión de valoración, de acordo cos criterios establecidos na base oitava. Como regra xeral o importe máximo da subvención para cada proxecto non poderá exceder o 70 % do seu orzamento. En casos excepcionais, tendo en conta a necesidade e o interese deste, poderá concederse ata o 100 % do custo total.2. As bolsas de axuda terán unha cantidade fixa de mil (1.000,00) euros, agás en caso de que a xustificación dos gastos sexa por un importe inferior, o que repercutirá no importe da subvención. Para optar a estas bolsas será preciso presentar unha breve memoria anual na que se demostre a actividade diaria e continuada da entidade. Tamén será obrigatorio ter persoal contratado, cando menos, durante un período de 6 meses durante o exercicio 2015; para acreditarse será preciso presentar o contrato de traballo e, no momento da xustificación, as nóminas ou impresos TC2 da persoa ou persoas contratadas para o desenvolvemento de tarefas propias da entidade na que presta os seus servizos. Os gastos de persoal non serán computables para a xustificación das bolsas de axuda.1. As subvencións ás que se refire esta convocatoria son compatibles coa percepción doutras subvencións, axudas ou ingresos para a mesma finalidade, procedentes de calquera das administracións e entes públicos ou privados, pero en ningún caso o conxunto das axudas recibidas poderá superar o 100 % do custo da actividade ou proxecto subvencionado.2. As actuacións que sexan subvencionadas de acordo co establecido nesta convocatoria non poderán obter outra subvención polo réxime de concesión directa nin serán compatibles con outras concedidas por outros servizos do organismo provincial para a mesma finalidade no exercicio 2015.1. As solicitudes formalizaranse nos modelos normalizados que se facilitarán no Rexistro xeral da Deputación, no Rexistro da Sede de Vigo ou na páxina web da institución provincial (www.depo.es). 2. As solicitudes (anexo I) deberán ir acompañadas da seguinte documentación: - Documento que acredite a personalidade xurídica do solicitante (fotocopia compulsada do DNI) - Acreditación do cargo do representante legal da entidade (modelo 230.036) - Copia cotexada da tarxeta de identificación fiscal da entidade (CIF) - Proxecto que se vai realizar, asinado polo representante - Orzamento do proxecto, detallado e asinado - Declaración de axudas (modelo 230.008) - Declaración responsable sobre as obrigas tributarias (anexo II) - Certificación orixinal dos datos bancarios ou copia cotexada, co nome da entidade peticionaria - Certificado de inscrición no Rexistro Único de Entidades Prestadoras de Servizos Sociais da Xunta de Galicia Ademais da documentación recollida no punto anterior, deberanse presentar: - Unha memoria breve anual das actividades que se desenvolven na entidade, detallando o número de participantes - Contratos de traballo do persoal da entidade 3. Se a solicitude non reunise os datos esixidos ou calquera dos previstos no art.70 da Lei 30/92, de 26 de novembro, requiriráselle ó interesado que nun prazo de 10 días hábiles emende as faltas ou presente os documentos preceptivos.4. Transcorrido o prazo sen que a solicitude fose emendada, e previa comunicación da Deputación (de acordo co establecido no art.42 da Lei 30/1992, de 26 de novembro, de réxime xurídico das administracións públicas e do procedemento administrativo común), terase por desistida a solicitude.1. O prazo de presentación das solicitudes será ata o 2 de febreiro de 2015.2. As solicitudes presentaranse no Rexistro xeral ou en calquera das oficinas de rexistro da institución provincial que se detallan na seguinte táboa: Igualmente, as solicitudes poderanse presentar en calquera das formas previstas no art.38.4. da Lei 30/1992, de 26 de novembro, de réxime xurídico das administracións públicas e do procedemento administrativo común. En caso de enviarse por correo postal (ó rexistro da Deputación) este deberá ser certificado, co selo de Correos no formulario da solicitude para garantir que a data de remisión está incluída no prazo de presentación de solicitudes da orde de convocatoria. A valoración e o baremo das solicitudes presentadas e admitidas a trámite realizarase en réxime de concorrencia competitiva. Cada proxecto poderá ser valorado cun máximo de 100 puntos, consonte ós seguintes criterios e ás valoracións correspondentes: 1. Proxecto e adecuación das actividades ás necesidades e demandas (obxectivos, contido técnico, metodoloxía e recursos), segundo o establecido na cláusula 3, ata un máximo de 25 puntos.2. Tipoloxía das necesidades atendidas polo proxecto; priorizaranse aqueles encamiñados á atención de carácter básico e terase en conta, ademais, o déficit de proxectos análogos no ámbito territorial de actuación da entidade solicitante, ata un máximo de 25 puntos.3. Incidencia social do proxecto ou da actividade proposta: número de persoas beneficiarias, impacto das actuacións sobre o territorio da provincia, número de socios, voluntarios e equipo profesional, ata un máximo de 20 puntos.4. Alcance xeográfico do proxecto ou da actividade: ámbito local, comarcal ou provincial, ata un máximo de 15 puntos.5. Continuidade, complementariedade e coordinación do proxecto con outros recursos, ata un máximo de 10 puntos.6. Esforzo económico da entidade solicitante, en termos de autofinanciamento do proxecto, ata un máximo de 5 puntos. A instrución do procedemento de concesión de subvencións correspóndelle ó Servizo de Servizos Sociais, que realizará de oficio cantas actuacións estime necesarias para a determinación, o coñecemento e a comprobación dos datos en virtude dos cales se debe formular a proposta de resolución, de conformidade co previsto no art.24 da Lei 38/2003, de 17 de novembro, xeral de subvencións. A composición da Comisión será a seguinte: • Presidente: a deputada presidenta da Comisión informativa de Servizos Sociais e Promoción de Emprego • Vogais: - O coordinador xeral do Centro Príncipe Felipe ou o funcionario en quen delegue - A técnica responsable do programa -. Secretario: actuará como secretario, sen voto, un funcionario do Servizo de Servizos Sociais e Promoción de Emprego A comisión de valoración procederá ó exame e ó estudo das solicitudes de subvencións presentadas, conforme ós criterios sinalados anteriormente. A comisión poderá solicitar, motivadamente, os informes que estime necesarios para resolver as peticións. Así mesmo, poderá excluír da valoración as entidades que, de conformidade coa documentación presentada, sexan cualificadas como tecnicamente insolventes ou soliciten axudas para a realización de proxectos ou actividades inviables ou economicamente non xustificadas. O procedemento ordinario de concesión das axudas é o de concorrencia competitiva. Non obstante, ó longo do exercicio orzamentario poderanse resolver as solicitudes que por circunstancias novas e imprevisibles ou por causas excepcionais en que se acrediten razóns de interese público, social e económico ou humanitario ou outras debidamente xustificadas, non se puidesen presentar no prazo sinalado, reservando para estes efectos a Presidencia ata un 20 % do crédito total destes proxectos para a súa concesión directa, tal e como se establece no artigo 22.2. c da Lei 38/2003, de 17 de novembro, xeral de subvencións, e na base 25.3ª de execución do Orzamento provincial vixente. A comisión, unha vez avaliadas as solicitudes, á vista da dispoñibilidade orzamentaria e de acordo cos criterios de valoración previstos na convocatoria, realizará un informe no que se concretará o resultado da valoración efectuada, a relación das entidades solicitantes para as que se propón a concesión da subvención coa súa contía e, no caso das excluídas, o motivo de exclusión. As propostas de concesión de subvencións someteranse á aprobación da Xunta de Goberno, que é o órgano competente. A resolución do procedemento notificaráselles ós interesados conforme ó previsto no art.58 da Lei 30/1992, de 26 de novembro, de réxime xurídico das administracións públicas e do procedemento administrativo común. Transcorridos seis meses a partir do día seguinte ó do remate do prazo de presentación da solicitude sen que se lles notifique a resolución lexitima ós interesados considerarase desestimada, por silencio administrativo, a solicitude de subvención. Tal como establece o art.64 do Regulamento da Lei xeral de subvencións (R. d. 887/2006, de 21 de xullo), unha vez notificada a resolución da concesión, despois da solicitude razoada, o beneficiario da subvención poderá solicitar a modificación do seu contido sempre que se manteña a finalidade da subvención, que se poderá autorizar cando non se danen dereitos de terceiros. Esta solicitude de modificación deberá presentarse no prazo dun mes desde a notificación da concesión e será obxecto de resolución da Presidencia, logo da proposta previa da Comisión avaliadora, que deberá ter en conta as seguintes circunstancias: - Se o orzamento da nova actividade é superior ou igual ó orzamento subvencionado inicial manteranse as condicións da subvención concedida: o seu importe e o orzamento subvencionado. - Se o orzamento da nova actividade é inferior ó orzamento subvencionado inicial a reformulación será automática e o orzamento obxecto da xustificación será o resultante de dividir o importe outorgado entre o coeficiente de financiamento da solicitude. - Só se permitirá un único cambio de aplicación ou modificación da subvención concedida, que deberá estar suficientemente motivada e formularse con carácter inmediato á aparición das circunstancias que a xustifiquen e, en todos os casos, con anterioridade ó momento en que finalice o prazo de execución do proxecto ou actividades subvencionadas. Este deberá realizarse durante o ano 2015, tal e como se recolle no artigo 64.2. do Regulamento da Lei xeral de subvencións (R. d. 887/2006, de 21 de xullo). 1. Unha vez notificada a aprobación das axudas concedidas e realizada a actividade ou o investimento os beneficiarios deberán de xustificalas antes do 30 de xaneiro de 2016.2. De se produciren circunstancias imprevistas que lles impidan ós beneficiarios rematar ou xustificar en prazo os proxectos ou actividades, este poderá solicitar unha prórroga. A prórroga deberá presentarse antes do remate do prazo de xustificación da subvención (art.49 da Lei 30/1992). O órgano competente poderá outorgar unha ampliación do prazo de xustificación que non exceda da metade do prazo inicial, e sempre que con iso non se prexudiquen dereitos de terceiro ( art.70 RLXS). 3. Os gastos xustificados deberán axustarse ós conceptos establecidos no orzamento inicial, sen aboar máis có importe xustificado co límite da subvención concedida.4. Para cobrar a axuda concedida as entidades deberán estar ó corrente das súas obrigas coa Deputación, situación que determinará de oficio a propia institución provincial a través do Servizo de Intervención.5. As entidades beneficiarias someteranse ós procedementos de control ou auditoría que realice o Servizo de Intervención da Deputación, polos seus propios medios ou a través de empresas colaboradoras. Como resultado deste procedemento poderase esixir responsabilidade administrativa.6. Os beneficiarios das subvencións provinciais deben utilizar, con carácter xeral, formas de pagamento a terceiros que poidan acreditarse mediante un documento expedido por unha entidade financeira nos que quede identificado o beneficiario, o importe e a data de pagamento (tarxetas bancarias de crédito ou débito, talóns nominativos, transferencias bancarias, etc). Só excepcionalmente poderán utilizar o pagamento en metálico cando non sexa posible outra forma alternativa. O incumprimento desta disposición para algún gasto implicará que este se considere “non subvencionable”, sempre que o devandito gasto supere o importe de douscentos ( 200,00) euros.7. Para percibir a subvención concedida as entidades deberán presentar a seguinte documentación: 1. Facturas ou documentos análogos con valor probatorio no ámbito mercantil e administrativo polo importe da subvención concedida, indicando en cada factura o número de unidades, os prezos unitarios destas e o custo total de cada unha.2. Conta xustificativa dos gastos polo importe total do orzamento presentado pola entidade na que se determinará o custo ou o gasto total da finalidade subvencionada detallando as facturas ou documentos con valor probatorio no ámbito mercantil e administrativo, na que se poña de relevo que os gastos que figuran na conta xustificativa se aplicaron á finalidade para a que foi concedida a axuda. Indicarase que o resto dos xustificantes da conta se encontran no domicilio da entidade beneficiaria a disposición da Deputación para o seu exame, tal e como se establece na base 25.8ª.2. c das de execución do vixente orzamento provincial.3. Memoria xustificativa do cumprimento das condicións establecidas na solicitude de subvención, con indicación das actividades ou investimentos realizados e dos resultados obtidos, debidamente asinada.1. Para pagar a subvención terase en conta: - No caso de que se xustifique o gasto polo 100 % do orzamento subvencionado aboarase a totalidade da subvención. - No caso de que se xustifique un gasto inferior ó 100 % aboarase a parte proporcional da subvención.2. O pagamento da subvención efectuarase por transferencia á conta bancaria indicada pola entidade.3. Os beneficiarios aboarán os gastos que figuren na conta xustificativa preferiblemente antes da presentación da xustificación da subvención pero, en todo caso, no prazo máximo dun mes desde a súa percepción Despois de vencer o prazo de xustificación sinalado na base décimo primeira ou, se for o caso, o establecido na prórroga, sen que a entidade beneficiaria presentase a documentación xustificativa, o Servizo de Servizos Sociais requiriralle que a presente no prazo improrrogable de 15 días. Neste requirimento notificarase que incorreu nunha infracción leve, tipificada no artigo 56. a da Lei de Subvencións, que leva consigo unha multa de 75 a 900 euros. Do mesmo xeito, en caso de presentación incompleta ou defectuosa, o beneficiario só terá un período de emenda de 10 días. A falta de presentación da documentación neste prazo suporá a perda da subvención e demais responsabilidades previstas na Lei 38/2003, de 17 de novembro, xeral de subvencións. As axudas concedidas deberán devolvelas ou reintegralas nos seguintes casos: 1. Ó obtelas falseando as condicións requiridas 2. Ó non as aplicar para os fins para os que foron concedidas 3. Ó incumprir o beneficiario as obrigas asumidas e as condicións fixadas nestas bases Contra estas bases e as resolucións administrativas que se adopten na súa execución poderá interpoñerse un recurso de reposición ante o órgano que a ditou no prazo dun mes. Entenderase desestimado se transcorre outro sen contestar; neste caso poderá interpoñerse un recurso contencioso-administrativo ante o xulgado correspondente, como se prevé no art.8 da Lei 29/1998, de 13 de xullo, da xurisdición contencioso-administrativa, no prazo de dous meses. Contra esta resolución tamén poderá interpoñerse directamente este recurso contencioso-administrativo no prazo indicado. En todos os casos os prazos contaranse a partir do día seguinte ó da recepción da correspondente notificación ou da data na que o recurso de reposición se entende desestimado. Para o non disposto nesta convocatoria contemplarase o establecido nas Bases de execución do Orzamento xeral da Deputación de Pontevedra para o exercicio 2015 e na Lei 38/2003, de 17 de novembro, xeral de subvencións, e demais lexislación de desenvolvemento. Pontevedra, 22 de decembro de 2014.—O presidente, Rafael Louzán Abal Rafael Louzán Abal.—O secretario, Carlos Cuadrado Romay.